|  |
| --- |
| Chembo  Att.: Helle Rasmussen |

|  |
| --- |
| Center for By Land og Vand |

|  |
| --- |
| Natur og Miljø  Prøvestensvej 52  3000 Helsingør  Cvr nr. 64 50 20 18  Dato 20.04.2017  Sagsnr. 16/2479  Sagsbehandler  **Malene Kamstrup**  Ingeniør  Tlf. 49 28 24 54  mka55@helsingor.dk  www.helsingor.dk |

|  |
| --- |
|  |

|  |
| --- |
|  |

**Ændret vilkår om egenkontrol af brønd med krombad**

Tak for mail, hvor du sender jeres procedure for egenkontrol med den brønd, hvor der er et krombad. Kommunen accepterer jeres procedure, og i dette brev ændrer vi derfor jeres vilkår om egenkontrollen.

**Baggrund**

I miljøgodkendelse af 10. marts 2016 (vilkår c og d) har I krav om at der skal være en føler, der giver alarm, hvis der kommer væske i brønden. Ved sidste tilsyn oplyste du, at I hverken har føler eller alarm. I stedet har I en procedure, der sikrer, at I visuelt tilser brønden hver hverdag. Skulle der være synligt væske i brønden, vil I pumpe det op og undersøge om det stammer fra en utæthed i karret.

**Kommunens vurdering**

Kommunen vurderer, at det dels er er godt nok at tjekke brønden hver dag og at det kan være lige så godt at tjekke brønden visuelt som med en elektronisk føler.

**Kommunens afgørelse**

Med hjemmel i miljøbeskyttelsesloven §72 ændrer Helsingør Kommune vilkårene i godkendelsen af 10. marts 2016 til:

1. Godkendelsen bortfalder, hvis den ikke er taget i brug inden den 1. april 2017.
2. Et eksemplar af denne miljøgodkendelse skal være til stede på virksomheden og tilgængelig for virksomhedens driftsansvarlige.
3. Brønden skal være belagt med glasfiber, der igen skal være belagt med epoxymaling, der er holdbar overfor de procesbade, er i karret.

Egenkontrol

1. Virksomheden skal mindst hver hverdag tilse brønden visuelt og med en lygte for at tjekke, om der skulle være kommet væske i brønden. Konstateres der væske, skal virksomheden fjerne væsken samme dag.
2. Virksomheden skal mindst en gang om året inspicere brøndens belægning. Er der slid, revner eller andre synlige tegn på en utæthed, skal belægningen repareres inden fjorten dage.

Arbejdet og resultatet skal føres i journal.

**Klagevejledning**

I kan klage over afgørelsen. Ønsker I at klage, skal I senest den 18. maj 2017 have indtastet klagen i [Klageportalen](http://www.nmkn.dk) til Miljø- og Fødevareklagenævnet.

Visse interesseorganisationer kan også klage. Vi sender derfor kopi af afgørelsen til dem, der har ønsket det.

Vi vurderer, at der ikke er nogen med en individuel interesse i sagen, og sætter derfor ikke en annonce på vores hjemmeside om sagen. Enhver kan desuden komme til at se kommunens dokumenter i denne sag.

Hvis Klagenævnet modtager en klage får både I og vi besked. Det koster for privatpersoner 900 kroner og for virksomheder og organisationer 1800 kroner at få klagen behandlet, og Klagenævnet sender en opkrævning. I får pengene tilbage, hvis I får helt eller delvist medhold i klagen.

Afgørelsen kan også bringes for domstolene inden den 20. oktober 2017.

Kopi:

* Danmarks naturfredningsforening ([dn@dn.dk](mailto:dn@dn.dk))
* Styrelsen for Patientsikkerhed, Tilsyn og Rådgivning Øst, [seost@sst.dk](mailto:seost@sst.dk)

Med venlig hilsen



Malene Kamstrup

Ingeniør